Laurence Marvin LeePung (Realm of Tales/Wizarding World)

ลอเรนซ์ มาร์วิน ลีพุง หรือรหัสโฮสต์เรล์ม ออริจินส์โคลน 294 แห่งวิซาร์ดิ้งเวิลด์ เป็นตัวละครโฮสต์ประจำเรล์มหมายเลข 294 ที่มีชื่อว่า วิซาร์ดิ้งเวิลด์ ที่อ้างอิงมาจากจักรวาลวิซาร์ดิ้งเวิลด์ของ เจ.เค. โรว์ลิ่ง ผู้ให้กำเนิดจักรวาลนิยายแฮร์รี่ พอตเตอร์ และ วิซาร์ดิ้งเวิลด์

## ประวัติ

ลอเรนซ์ ลีพุง เกิดในวันที่ 16 สิงหาคม 1981 โดยเป็นจอมเวทย์ที่มีความสามารถเหนือยิ่งกว่าพ่อมดแม่มดทั่วไป โดยเฉพาะความสามารถในการเป็นผู้ควบคุมเรล์ม และคาถาที่เขามีติดตัวเลยก็คือคาถาคำสั่งที่อ้างอิงจากคำสั่งไมน์คราฟต์ และเมื่อเขาใช้คาถาเกมโหมดครีเอทีฟ ก็จะไม่มีอะไรสามารถฆ่าเขาได้อีกต่อไป (ในวิซาร์ดิ้งเวิลด์) และหลังจากนั้นไม่นานก็มีข่าวการพ่ายแพ้ของลอร์ดโวลเดอมอร์พอดี และนั่นก็เป็นต้นเหตุที่ทำให้เขาได้ศึกษาประวัติศาสตร์เวทมนตร์แห่งวิซาร์ดิ้งเวิลด์ตั้งแต่เด็กเช่นเดียวกับเฮอร์ไมโอนี่ ซึ่งแม้สังคมผู้วิเศษจะเกรงกลัวลอร์ดโวลเดอมอร์จนถึงกับเลี่ยงการเอ่ยชื่อออกมาตรง ๆ แต่ลอเรนซ์ถือได้ว่าไม่กลัวโวลเดอมอร์เลยแม้แต่นิดเดียว เขาถึงขนาดตั้งฉายาให้โวลเดอมอร์ว่า ไอ้โล้นหน้างู จากรูปลักษณ์ของโวลเดอมอร์ และกลายมาเป็นคู่กัดกับนักเลงสามทะโมนแห่งบ้านสลิธิรินที่ประกอบไปด้วย เดรโก มัลฟอย, วินเซ็นต์ แคร็บ และเกรกอรี่ กอยล์ในรั้วฮอกวอตส์ในที่สุด

สามปีแรกของชีวิตที่ฮอกวอตส์ของลอเรนซ์นั้นได้ถูกไฮม์ดัล วิลเลเจอร์ผู้เฝ้าประตู และออริจินส์โคลน 297 แห่งสแควร์เวิลด์ รบกวนให้ไปกำจัดภัยคุกคามอยู่บ่อยครั้ง แม้ลอเรนซ์จะเห็นอุกกาบาตมาแล้วเจ็ดลูก แต่ไม่มีก้อนใดไปพุ่งชนที่โลกวิซาร์ดิ้งเวิลด์ไปเลยแม้แต่ก้อนเดียว ลอเรนซ์ถูกทั้งสองทั้งทาบทามให้ไปปราบดอกเตอร์แซเวียสจากอะพอคาลิปส์เวิลด์และต่อกรกับแอตลาสเดอะไททันที่เดดลี่เวิลด์ ซึ่งแน่นอนว่าที่ผ่านมานั้นมีสัญญาณแง้ม ๆ อยู่ว่าโวลเดอมอร์อาจกลับมาอีกครั้ง หรืออาจมีภัยคุกคามที่หนักกว่านั้นเข้ามาแทนที่

แต่ความพ่ายแพ้ของโวลเดอมอร์ได้กระตุ้นให้พ่อมดที่ชั่วร้ายยิ่งกว่าโวลเดอมอร์ ที่ผู้คนต่างขนานนามว่าฮีโร่บรายน์ หรือชื่อจริงคือ ออสวอลต์ เวลครอน หรือรหัสโฮสต์เรล์ม อีวิลโคลน 294 ได้ถือกำเนิดขึ้นมาจากการสร้างของฮีโร่บรายน์สตีฟโอเพื่อแผ่ขยายอำนาจไปทั่ว แม้แต่ดัมเบิลดอร์ที่โวลเดอมอร์กลัว ยังหวาดกลัวต่อฮีโร่บรายน์เสียเองเลยด้วยซ้ำ ลอเรนซ์ กับเพื่อนสนิทอย่างแฮร์รี่ พอตเตอร์ ต้องเผชิญกับการบุกโดยตรงของพวกฮีโร่บรายน์มากกว่าของโวลเดอมอร์เสียอีก และนั่นเป็นเหตุที่ทำให้แบรนดอน ไรต์ หรือ นิวทรัลโคลน 294 ได้ถูกลุงพี หรือออริจินส์โคลน 013 สร้างขึ้นมาเพื่อคานอำนาจกับเวลครอน

การเถลิงอำนาจของฮีโร่บรายน์ทำให้เจ้าแห่งศาสตร์มืดไม่สบอารมณ์เต็มทน แม้เป้าหมายของโวลเดอมอร์จะเป็นแค่การกำจัดมักเกิ้ลให้สิ้นซาก แต่ฮีโร่บรายน์นั้นต้องการจะให้โลกกลายเป็นเมืองนรกในรูปแบบของมิติเนเธอร์ ซึ่งนั่นเป็นสิ่งที่โวลเดอมอร์ไม่ต้องการอย่างแรง และในปี 1994 หลังจากเหตุการณ์ผู้เสพความตายออกอาละวาดในควิดดิชชิงแชมป์โลกครั้งล่าสุด สัญญาณที่ก่อให้เกิดสงครามพ่อมดชั่วร้ายก็เริ่มต้นขึ้น การประลองเวทย์ไตรภาคีครั้งล่าสุดนี้ ทำให้ฮอกวอตส์มีตัวแทนถึงสี่คน ได้แก่ เซดริก ดิกกอรี่, แฮร์รี่ พอตเตอร์, ลอเรนซ์ ลีพุง และแบรนดอน ไรต์ ซึ่งทั้งลอเรนซ์และแบรนดอนนั้นอยู่นอกเหนือจากแผนของบาร์ตี้ เคราช์คนลูกและโวลเดอมอร์ด้วยซ้ำ แต่อย่างไรเสีย ลอร์ดโวลเดอมอร์ก็เล็งเห็นว่าการนำลอเรนซ์และแบรนดอนมาอยู่ต่อหน้าเจ้าแห่งศาสตร์มืดร่วมกับแฮร์รี่ถือเป็นการยิงปืนนัดเดียวได้นกหลายตัว จึงตัดสินใจรีดเอาเลือดของลอเรนซ์และแบรนดอนมาผสมกับเลือดของแฮร์รี่ ในการจะคืนชีพลอร์ดโวลเดอมอร์ให้ฟื้นขึ้นมาและแข็งแกร่งกว่าเก่า ซึ่งแม้จะทำอย่างนั้นได้และไม่ถูกแผดเผาเวลาจับต้องร่างกายของแฮร์รี่อีกต่อไป แต่ก็ใช่ว่าจะทำให้โวลเดอมอร์เป็นโฮสต์โลกได้ด้วยวิธีนี้ เขาจึงไม่สามารถร่ายคาถาเกมโหมดครีเอทีฟได้เพราะไม่ได้ถูกแต่งตั้งให้เป็นเรล์มแอดมินิสเตรเตอร์ หรือแอดมินโลกจากลอเรนซ์โดยตรง และการใช้เลือดจากลอเรนซ์ก็ทำได้แค่ส่งคำขอเป็นแอดมินโลกให้กับลอเรนซ์ ซึ่งโฮสต์โลกอย่างลอเรนซ์มองเจ้าแห่งศาสตร์มืดจากดาวพลูโตก็รู้แล้วว่าศัตรูไม่ได้คิดจะใช้พลังแอดมินโลกในทางที่ดีแน่ ๆ จึงไม่ยอมโง่ร่ายคาถาแอคเซ็ปต์ให้โวลเดอมอร์ง่าย ๆ แม้จะโดนคาถาสะกดใจบังคับให้กดก็ตาม แต่ตัดสินใจร่ายคาถาดีนายเพื่อยั่วโมโหสายเลือดสุดท้ายของสลิธิริน ความโกรธทำให้โวลเดอมอร์ตัดสินใจเถลิงอำนาจ และแน่นอนมันก็ไปรู้ถึงหูของเวลครอนที่ในขณะนั้นย้ายข้างไปรับใช้มอร์กอธแล้วเรียบร้อย ดังนั้น สงครามสองอำนาจผู้วิเศษจึงเริ่มต้นขึ้นอย่างหลีกเลี่ยงไม่ได้

หลังจากสงครามสองอำนาจผู้วิเศษเริ่มต้นขึ้นอย่างไม่เป็นทางการ คอร์นิเลียส ฟัดจ์ รัฐมนตรีว่าการกระทรวงเวทมนตร์ ไม่ยอมเชื่อสักทีว่าสงครามครั้งใหญ่กำลังจะเริ่มขึ้นและเลวร้ายที่สุดเท่าที่เคยมา และหลังจากสงครามในกองปริศนา ที่ผู้เสพความตายและเหล่าอสุรกายตีกันเอง ก็ทำให้เวลครอนสามารถฆ่าดัมเบิลดอร์ได้เร็วกว่าที่ต้นฉบับกำหนดไว้เสียอีก และนั่นเป็นเหตุการณ์ที่โวลเดอมอร์พยายามถ่วงดุลอำนาจของเวลครอนแบบสุดกำลัง ยิ่งไม่นับที่ตอนนี้เวลครอนพยายามจะตามหาเครื่องรางยมทูตเพื่อถวายให้กับมอร์กอธอีก พร้อมกันนั้นก็พยายามแทรกซึมเข้าสู่กระทรวงเวทมนตร์และโรงเรียนฮอกวอตส์ ทุกอย่างจึงไม่ปลอดภัยอีกต่อไปทั้งกับตัวแฮร์รี่, ลอเรนซ์ และแบรนดอน ทั้งสามจึงตัดสินใจจะให้แฮร์รี่และกองทัพดัมเบิลดอร์หนีมายังเรียลลิตี้เมกะเวิร์ส แต่พวกผู้เสพความตายดันมารู้ว่าพวกที่ต่อต้านพยายามหลบหนี จึงไล่ตามพวกแฮร์รี่มาจนถึงบ้านพอเพียง หารู้ไม่ว่ามันเป็นการเปิดช่องให้เวลครอนสามารถยึดครองวิซาร์ดิ้งเวิลด์ได้สำเร็จ แต่สุดท้ายเวลครอนก็ครองอำนาจได้ไม่นานเมื่อลุงพี โฮสต์โลกหมายเลข 13 ได้ตัดสินใจออกโรงกำจัดเวลครอน พร้อมกับการสละชีวิตของแบรนดอนเพื่อปกป้องวิซาร์ดิ้งเวิลด์ให้ดีขึ้นไปตลอดกาล

หลังจากที่วิซาร์ดิ้งเวิลด์ถูกออริเจียสรีเซ็ตไปพร้อมกับทั้งจักรวาลเรล์มออฟเทลส์ เวลครอนที่เพิ่งถูกมอร์กอธชุบใหม่ ๆ ก็ยังไม่วายตามมาออกอาละวาดที่วิซาร์ดิ้งเวิลด์อีก โดยคราวนี้เขาลงมือสังหารตระกูลเดอร์สลี่ย์ทิ้งเพื่อเอาใจพ่อค้าอุปกรณ์เวทมนตร์ที่มีเรื่องไม่กินเส้นกับตระกูลนี้ และล้างสมองให้เขาขนส่งอุปกรณ์เวทมนตร์ถวายให้มอร์กอธ ประกอบกับโอกาสที่กรินเดลวัลด์จะสานต่อเป้าหมายของตัวเองพร้อมกับยึดเครื่องรางยมทูตได้ครบสามชิ้นแล้ว เวลครอนจึงถูกกรินเดลวัลด์ขับไล่ออกไปอย่างสุนัขจรจัด และก็เดือดร้อนที่ลอเรนซ์ต้องตามจัดการให้ได้ แม้สุดท้ายกรินเดลวัลด์จะแพ้เพราะสมาธิหลุดระหว่างที่สู้กับพอเพียงก็ตาม แต่ศึกการต่อสู้กับเวลครอนของจริงกำลังจะเริ่มต้นขึ้น

ในศึกแร็ปเจอร์ที่ต้องไปช่วยเหลือเจ้าหนุ่มเอ็ดฟอร์ด "เอ็ดดี้" คลอเร็ต เหตุการณ์ครั้งนั้น ลอเรนซ์และแบรนดอนได้มีโอกาสเล็กน้อยในการไปสู้กับเวลครอน แต่ฝ่ายตรงข้ามกลับถูกเจ้านายของมันอย่างมอร์กอธวาร์ปส่งหนีออกไปเสียก่อน